Diari Oficial de la Generalitat Valenciana


Sumari del DOGV 4984, del 13-04-2005 (2005/3169)

ACORD de 3 de febrer de 2005, de la Comissió Territorial d'Urbanisme, relatiu a la modificació puntual número 15 del Pla General de Xixona.
-------------------------------------------------------------------------------------------------------------------------------------------

### Dades del document

Número de DOGV
:   4984

Data del DOGV
:   13-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3169


Data del document
:   03-02-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Xixona
    * pla d'urbanisme

ACORD de 3 de febrer de 2005, de la Comissió Territorial d'Urbanisme, relatiu a la modificació puntual número 15 del Pla General de Xixona. [2005/Q3169]
  
Vist l'expedient de referència i sobre la base dels següents antecedents i consideracions,
  
Antecedents
  
1. El projecte de modificació puntual es va sotmetre a informació pública durant un mes mitjançant Acord del Ple de l'Ajuntament, del dia 27 de maig de 2004, i es publica l'anunci en el Diari Oficial de la Generalitat Valenciana número 4.803, de data 22 de juliol de 2004, i en el diari Información de data 28 de juny del mateix any. Després del pertinent període d'exposició pública en què no es van presentar al·legacions, es va aprovar provisionalment pel mateix òrgan en data 5 d'octubre de 2004.
  
2. La documentació està integrada per memòria informativa i justificativa i plànols.
  
3. L'objecte és augmentar l'amplària del vial prolongació del carrer d'Alacant fins al barranc de la Font, que separa el sòl urbà en dues zones, una zona d'edificació tancada, zona E, i una zona que forma part de la unitat d'actuació A. Es justifica que, per un costat aquesta ampliació facilita i millora la connexió amb el barranc de la Font, que és la major zona enjardinada de Xixona, i per un altre costat permet un accés més d'acord amb el museu que la mercantil Monerris Planelles El Almendro, SL, està construint al solar que recau a la prolongació del carrer d'Alacant, en la part d'edificació tancada amb accés des del barranc de la Font i des de la prolongació del carrer d'Alacant.
  
A l'efecte s'amplia l'amplària del vial, prolongació del carrer d'Alacant fins al barranc de la Font, des de 4,50 fins a 8 metres, la qual cosa es fa mantenint l'alineació de la zona d'edificació tancada, i l'amplia en l'altra alineació, la qual cosa suposa una reducció de la unitat d'actuació A en 92,99 metres quadrats.
  
Consideracions tecnicojurídiques
  
1. El procediment seguit per l'ajuntament resulta d'acord amb el que preveu l'article 38 per remissió de l'article 55 de la Llei 6/1994, de data 15 de novembre, Reguladora de l'Activitat Urbanística (en endavant LRAU).
  
2. La documentació està completa, a l'efecte del compliment de l'article 27 de la LRAU.
  
3. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat com es recull en l'article 40 de la LRAU.
  
4. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva de les modificacions de plans generals de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei Reguladora de l'Activitat Urbanística, i en relació amb l'article 10.a del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999 i la resta de disposicions de general i de pertinent aplicació, la Comissió Territorial d'Urbanisme acorda:
  
Primer
  
Aprovar definitivament la modificació número 15 del Pla General del Municipi de Xixona.
  
Segon
  
Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Alacant, 3 de febrer de 2005.- El director territorial de la Conselleria de Territori i Habitatge: Ramón Rizo Aldeguer.